text: 
  Socialdemokratiet er utilfreds med, at statsadvokat Ole Stigel blev sat
   til at undersøge DR-anklagerne mod politiet og anklagemyndigheden, 
  fordi han var anklager under sagen i 1982. Statsadvokaten og 
  rigsadvokaten " frifandt " i en redegørelse, som er sendt til 
  Retsudvalget, politiet på de fleste punkter, men kritiserede, at 
  politiet ikke overholdt retsplejelovens regel om, at afhørte skal have 
  mulighed for at gennemlæse deres forklaring til politirapport. I en 
  rapport til Retsudvalget har DR siden rettet en sønderlemmende kritik 
  mod den redegørelse, som statsadvokaten og rigsadvokaten har lavet. Og 
  dét er årsagen til, at Socialdemokratiet nu kræver en undersøgelsesret.
  
  " Det er nødvendigt med en undersøgelsesret for at få be- eller 
  afkræftet, om de rejste anklager mod politiets arbejdsmetoder er 
  rigtige. Ingen kan være tjent med, at de mange anklager mod politiets
   optræden står uimodsagt, " siger Frank Jensen.
  
  Han kan vente støtte fra SF, hvor Ebba Strange siger:
  
  " Vi vil ikke modsætte os en uvildig undersøgelse og kan sikkert 
  overtales til at støtte et sådant krav, men jeg tager ikke selv et 
  initiativ. "
  
  
  
  